เรือนเสน่หา

เรือนเสน่หา เป็นละครโทรทัศน์ไทยแนวย้อนยุค ผลิตโดยเอ็กแซ็กท์-ซีเนริโอ นำแสดงโดยน้ำทิพย์ จงรัชตวิบูลย์, โสภิตนภา ชุ่มภาณี, ศักดิ์สิทธิ์ แท่งทอง, พิมพ์มาดา บริรักษ์ศุภกรและชัยพล จูเลียน พูพาร์ต ละครเรื่องนี้เป็นผลงานแรกในซีรีส์ เรือน ออกอากาศทุกวันจันทร์และอังคาร เวลา 20.10–21.40 น. ทางช่อง 5 ระหว่างวันที่ 22 เมษายน ถึง 9 กรกฎาคม พ.ศ. 2556 และได้ออกอากาศซ้ำทางช่องแอ็กซ์ แชนแนล ทุกวันจันทร์และอังคาร เวลา 09.00 น., 18.30 น. และ 22.30 น. ระหว่างวันที่ 20 พฤษภาคม ถึง 6 สิงหาคม พ.ศ. 2556 ตั้งแต่วันที่ 20 กรกฎาคม พ.ศ. 2563 ทางช่องวัน 31 ได้อัปโหลดละครตอนเต็มทุกตอนลงในช่องยูทูบ ทุกวันจันทร์ถึงวันศุกร์ เวลา 08.00–10.20 น. และเวลา 13.00 น.

 เรื่องย่อ 
ในปี พ.ศ. 2448 ช่วงปลายรัชสมัยของพระบาทสมเด็จพระจุลจอมเกล้าเจ้าอยู่หัว ระบบทาสได้ถูกยกเลิกแล้ว ผู้ชายโดยเฉพาะขุนนางข้าราชการ (เจ้าขุนมูลนาย) มักนิยมมีภรรยาหลายคน สำหรับผู้ชายจะแข่งขันและต่อสู้เพื่อสถานะทางสังคมและหน้าที่ความรับผิดชอบ ขณะที่ผู้หญิงจะแย่งชิงอำนาจกันภายในบ้าน ครอบครัวของคุณหลวงธำรงนคราก็เป็นเช่นเดียวกัน

 ตัวละคร 
 ศักดิ์สิทธิ์ แท่งทอง รับบท คุณหลวงธำรงค์นครา, คุณพระธำรงค์นครา (ปราบ)
 คุณหลวงผู้รักความยุติธรรม เด็ดขาด น่าเกรงขาม แต่งงานมาหลายปี แต่ยังไม่มีทายาทพยายามคิดหาวิธีมีทายาท โดยที่ไม่รู้ว่าสิ่งที่ตนเองต้องการนั้น ทำให้บรรดาเมีย ๆ ต้องแก่งแย่ง และเข่นฆ่ากันเอง
 น้ำทิพย์ จงรัชตวิบูลย์ รับบท ชมนาด,คุณหญิงชมนาด (ชม)
 ภรรยาคนแรกของคุณหลวงปราบ ชมนาดถือตัวว่าเป็นถึงลูกเจ้าพระยา จึงหยิ่งในชาติตระกูล ถือยศ ถือเกียรติ ภายนอกดูสงบ เยือกเย็น แต่ภายในคอยอิจฉาริษยาบรรดาเมียคนอื่น ๆ กลัวจะมีทายาทก่อนตน
 พิมพ์มาดา บริรักษ์ศุภกร รับบท เอื้องคำ,นายแม่เหม่ยฟาง
 ภรรยาคนที่สองของคุณหลวงปราบ เป็นลูกสาวพ่อค้าเมืองเชียงใหม่ เอื้องคำเป็นคนสวยร้อนแรง นิสัยเจ้าอารมณ์ เอาแต่ใจ เจ้าคิดเจ้าแค้น ปากร้าย ขี้อิจฉาริษยา ไม่ยอมลงให้ชมนาด จึงทะเลาะกันบ่อย ๆ
 โสภิตนภา ชุ่มภาณี รับบท มะลิ
 ภรรยาคนที่สี่ของคุณหลวงปราบ เป็นคนดีไม่เคยลืมตัว ไม่เคยคิดแย่งความรักหรือความเป็นใหญ่จากเมียคนไหน มีความเจียมตัว ความซื่อสัตย์และจิตใจดีของมะลิ ทำให้คุณหลวงรักและเอ็นดู ทำให้ชมนาดและเอื้องคำไม่พอใจ
 อาณัตพล ศิริชุมแสง รับบท มิ่ง
 บ่าวในเรือนคุณหลวง เป็นคนซื่อ จิตใจดี รักใครรักจริง หลงรักมะลิ คอยช่วยเหลือคุ้มครองมะลิทุกอย่าง
 รัญญา ศิยานนท์ รับบท อี่
 บ่าวคนสนิทของคุณชมนาด เป็นพี่เลี้ยงคุณชมนาดตั้งแต่เล็ก จึงรักและเทิดทูนคุณชมนาดยอมทำได้ทุกอย่างเพื่อความสุขของคุณชมนาดจะเป็นคนปกป้องคุณชมนาดแม้ว่าจะต้องเอาชีวิตเข้าแลก
 ณหทัย พิจิตรา รับบท มุ่ย,เง็ก
 บ่าวที่ซื่อสัตย์แต่ขาดสติปัญญาของเอื้องคำ รักเอื้องคำมากคอยช่วยเหลือเอื้องคำรับมือกับชมนาด แต่มักทำอะไรพลาดเสมอ เลยตกเป็นที่ระบายอารมณ์ของเอื้องคำอยู่บ่อย ๆ
 อุทัยศรี ศรีณรงค์ รับบท สร้อย
 ภรรยาคนที่สามของคุณหลวงปราบ เป็นบ่าวอยู่ในเรือน หลานสาวของยายพิศ น้องสาวของมิ่ง ไม่ค่อยมีปากมีเสียง และมักเกรงใจเอื้องคำและคุณชมนาด
 ศรุต วิจิตรานนท์ รับบท คุณหลวงวิทยาโอสถ (ไว)
 เพื่อนสนิทของคุณหลวง เป็นหมอประจำตระกูล คอยช่วยเหลือให้คำปรึกษากับคุณหลวงในทุกเรื่อง
 ประกาศิต โบสุวรรณ รับบท เถ้าแก่ซ้ง
 ชาวจีนเจ้าของโรงฝิ่นในพระนคร เคยเอาของมากำนัลคุณหลวงที่เรือน จนได้พบเอื้องคำ ก็ถูกใจในความสวยทันที หลังจากเอื้องคำต้องออกจากเรือนคุณหลวงไปเถ้าแก่ซ้งก็รับเอื้องคำไปเป็นภรรยาของตน
 พิมพ์แข กุญชร ณ อยุธยา รับบท ยายพิศ
 เป็นบ่าวอยู่รับใช้บ้านคุณหลวงมาตั้งแต่รุ่นเจ้าคุณพ่อของคุณหลวง เป็นข้าเก่าเต่าเลี้ยงที่ซื่อสัตย์และจงรักภักดีมาก เป็นคนคอยดูแลบ่าวไพร่ในโรงครัว เป็นป้าของมิ่งและสร้อย
 ชัยพล จูเลี่ยน พูพาร์ต รับบท เมือง
 ลูกชายของมะลิกับคุณหลวง เป็นแฝดคนน้องที่ยายพิศช่วยจากกองไฟเอาไว้ได้ เมืองนั้นเป็นคนใจร้อน มุทะลุ เอาจริงเอาจัง แข็งแกร่ง เห็นถูกเป็นถูก เห็นผิดเป็นผิด ยอมหักไม่ยอมงอ เมืองคอยปกป้องดูแลมะลิและน้อง เป็นที่พึ่งให้มะลิและสายหยุดได้
 ภัณฑิลา วิน ปานสิริธนาโชติ รับบท คุณเดือน
 ลูกสาวของคุณหลวงไว เพื่อนของคุณหลวงธำรงฯ ที่เป็นหมอ ด้วยความที่เรียนที่โรงเรียนฝรั่ง ทำให้เดือนเป็นหญิงสาวที่มีความมั่นใจ ทันสมัย เรียนเก่ง พูดภาษาฝรั่งเศสได้ รักความถูกต้อง ชอบช่วยเหลือผู้อื่น เดือนถูกหมั้นหมายให้กับสุข แต่เดือนไม่สนใจเรื่องคู่ครอง มองสุขเป็นแค่เพียงพี่ชายเท่านั้น เดือนมีน้ำใจและนิสัยดีแต่มักจะมีปากเสียงกับเมืองเสมอ ยิ่งเมื่อเดือนมาช่วยให้สุขกับสายหยุดได้คบหากัน เดือนยิ่งขัดแย้งกับเมือง
 นิธิดล ป้อมสุวรรณ รับบท คุณสุข
 ลูกชายของคุณหลวงกับมะลิ เป็นแฝดคนโตที่อี่เก็บมาให้ชมนาดเลี้ยง เมื่อเป็นลูกชายคนแรกของบ้าน ทำให้คุณหลวงรักมากผิดกับชมนาด ที่ไม่ค่อยใส่ใจสุข สุขเป็นเด็กใฝ่ดี กตัญญู ขยัน เรียนเก่ง ได้ทำงานราชการอย่างที่คุณหลวงตั้งใจเอาไว้ ได้อย่างใจคุณหลวงทุกอย่าง แม้สุขจะน้อยใจอยู่ลึก ๆ ว่าชมนาดรักคุณเทพมากกว่าตน แต่สุขก็ไม่เคยคิดอิจฉาคุณเทพ อี่นั้นคอยให้ความรักและความห่วงใยสุขมาตั้งแต่เด็ก ทำให้สุขผูกพันกับอี่
 เต็มฟ้า กฤษณายุธ รับบท สายหยุด
 เป็นลูกสาวของสาย ผู้หญิงที่มิ่งและมะลิขอติดเรือมาด้วย เข้าใจว่าตนเองเป็นลูกมะลิกับมิ่ง สายหยุดเป็นคนจิตใจดี สวย หัวอ่อน ด้วยการอบรมเลี้ยงดูของมะลิ ทำให้สายหยุดงดงามทั้งหน้าตาและจิตใจ อ่อนหวาน เจียมตัว สายหยุดมีฝีมือการทำอาหารเหมือนมะลิ รักแม่และพี่ชายมาก
 เจษฏ์พิพัฒ ติละพรพัฒน์ รับบท คุณเทพ
 ลูกชายของคุณหลวงและชมนาด สนุกสนาน ร่าเริง สดใส กะล่อนนิด ๆ ชอบเที่ยวมากกว่าเรียน แม้เทพจะเรียนไม่เก่งเท่าสุข แต่เทพก็ไม่ได้เก็บมาใส่ใจ เทพมองโลกในแง่ดีเสมอ เทพถูกชมนาดเลี้ยงมาอย่างตามใจ ทำให้เทพชอบอ้อนชมนาด จนบางครั้งชมนาดถึงกับช่วยเทพปิดบังความผิด เมื่อเทพได้พบกับคุณชวนชม ก็ตกหลุมรักชวนชมแต่แรกเห็นทันที ยิ่งเห็นความสวยลึกลับของชวนชม เทพก็ยิ่งอยากอยู่ใกล้
 บุษกร ตันติภนา รับบท ชวนชม
 ลูกสาวของชมนาดที่เอื้องคำขโมยไป สวย ลึกลับ แม้ชวนชมจะเติบโตมาในย่านคนจีนแต่ชวนชมก็ได้รับการเลี้ยงดูแบบสาวชาววังอย่างเพียบพร้อมจากเอื้องคำ ทำให้เก่งทุกด้านเฉกเช่นสาวชาววัง ไม่ว่าจะเป็นร้อยมาลัย อาหารชาววัง ชวนชมเชื่อฟังเอื้องคำทุกอย่างเพราะเชื่อว่าเอื้องคำเป็นคนที่รักและหวังดีกับตนอย่างแท้จริง ชวนชมไม่รู้เลยว่าตนเองตกเป็นเครื่องมือการแก้แค้นของเอื้องคำ

 เพลงประกอบละคร 
 เพลง "รักแท้หรือเสน่หา" (เพลงเปิด) ร้องโดย ซิลวี่ ภาวิดา มอริจจิ
 เพลง "เธอคือทั้งหัวใจ" (เพลงปิด) ร้องโดย แก้ม กุลกรณ์พัชร์
 รางวัล 
 งานประกาศผลรางวัล รางวัล ผู้เข้าชิง ผลรางวัล หมายเหตุรางวัลโทรทัศน์ทองคำ ครั้งที่ 28 องค์ประกอบศิลป์ดีเด่น เรือนเสน่หา  ดาราสนับสนุนชายดีเด่น ชัยพล จูเลี่ยน พูพาร์ต  ดาราสนับสนุนหญิงดีเด่น พิมพ์มาดา บริรักษ์ศุภกร คมชัดลึก อวอร์ด ครั้งที่ 11 บทละครโทรทัศน์ยอดเยี่ยม ชวนนท์ สารพัฒน์  อภิศรา วงศร  วรรณถวิล สุขน้อย  นักแสดงสมทบหญิงยอดเยี่ยม รัญญา ศิยานนท์  ผู้กำกับละครโทรทัศน์ยอดเยี่ยม ฉัตรชัย สุรสิทธิ์  ละครโทรทัศน์ยอดเยี่ยม เรือนเสน่หา ไนน์เอ็นเตอร์เทน อวอร์ด 2014 ละครโทรทัศน์แห่งปี เรือนเสน่หา รางวัลนาฏราช ครั้งที่ 5 กำกับศิลป์ยอดเยี่ยม จิรเดช ทัศนศร  กำกับภาพยอดเยี่ยม สมบัติ ผัดมูล สมดุล จันทร์บุตร  ลำดับภาพยอดเยี่ยม จิรัญ เพียรรักษ์การ  เครื่องแต่งกายยอดเยี่ยม จุฑารัตน์ โมระกานต์  เพลงละครยอดเยี่ยม เพลง รักแท้หรือเสน่หา ขับร้องโดย ภาวิดา มอริจจิ  บทโทรทัศน์ยอดเยี่ยม ชวนนท์ สารพัฒน์  อภิศรา วงศร  วรรณถวิล สุขน้อย  ทีมนักแสดงยอดเยี่ยม ทีมนักแสดงละครเรือนเสน่หา  นักแสดงสมทบชายยอดเยี่ยม ชัยพล จูเลี่ยน พูพาร์ต  อาณัตพล ศิริชุมแสง  นักแสดงสมทบหญิงยอดเยี่ยม พิมพ์มาดา บริรักษ์ศุภกร  รัญญา ศิยานนท์  นักแสดงนำชายยอดเยี่ยม ศักดิ์สิทธิ์ แท่งทอง  นักแสดงนำหญิงยอดเยี่ยม น้ำทิพย์ จงรัชตวิบูลย์  ผู้กำกับยอดเยี่ยม ฉัตรชัย สุรสิทธิ์  ละครยอดเยี่ยม เรือนเสน่หา Daradaily The Great Awards 2014 ละครที่สุดแห่งปี เรือนเสน่หา 

 อ้างอิง 

 แหล่งข้อมูลอื่น 


หมวดหมู่:ละครโทรทัศน์ไทยในปี พ.ศ. 2556
หมวดหมู่:ละครโทรทัศน์ช่อง 5
หมวดหมู่:ละครโทรทัศน์โดยเอ็กแซ็กท์และซีเนริโอ
หมวดหมู่:ละครโทรทัศน์แนวย้อนยุคไทย
หมวดหมู่:ละครโทรทัศน์ที่กำกับโดย สันต์ ศรีแก้วหล่อ
หมวดหมู่:ละครโทรทัศน์ไทยในคริสต์ทศวรรษ 2010